《秋风篇》
宋代·梅尧臣

秋风白虎嘷，长庚光如刀。水源缩窍穴，木根潜脂膏。

啄实已细毳，齧枯皆竖毛。鬼啼竹篱梢，月黑为朋曹。

小儿莫畏声，破管偶值遭。挂掇青红蕡，拆剖皱刺韬。

熟坠存虚房，瘦敛由失薅。西吹几万里，乃起东海涛。

衡舂困龟鱼，白沫丘岳高。原扬烂屋茅，岸裂枞船篙。

贫门易𦵧藉，远游难撑操。驱云失巫宫，迸雨入楚壕。

搅空神兵发，穿窟乖龙逃。唯恐五色石，女娲补不牢。

摆落缺西北，赤子何熬熬。常娥近天箕，学簸不学溞。

欲使糠秕尽，撼死千岁桃。王母不敢诉，倚日黄人豪。

自与穆天子，终朝醉酕醄。后得汉武帝，述以再种劳。

因之来横汾，作辞心切忉。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。